Sosiaalivakuutuslautakunta

Sosiaalivakuutuslautakunta oli Suomessa 1975–2006 toiminut alueellinen toimielin, joka käsitteli ensimmäisenä asteena valituksia Kansaneläkelaitoksen päätöksistä. Lautakunnan toimialueena oli Kansaneläkelaitoksen määräämä vakuutusalue. Lautakuntia oli loppuaikoina viisi:
 Etelä-Suomen sosiaalivakuutuslautakunta Lahdessa
 Länsi-Suomen sosiaalivakuutuslautakunta Seinäjoella
 Lounais-Suomen sosiaalivakuutuslautakunta Turussa
 Itä-Suomen sosiaalivakuutuslautakunta Kuopiossa
 Pohjois-Suomen sosiaalivakuutuslautakunta Oulussa

Sosiaalivakuutuslautakunnan päätöksestä oli mahdollista valittaa tarkastuslautakuntaan. Sosiaalivakuutuslautakuntien edeltäjiä olivat sairausvakuutuslautakunnat. Sosiaalivakuutuslautakunnat korvasi sosiaaliturvan muutoksenhakulautakunta.

Valtioneuvosto asetti sosiaalivakuutuslautakunnat enintään neljäksi vuodeksi kerrallaan. Lautakuntaan kuului puheenjohtaja, varapuheenjohtaja, yksi lääkärijäsen ja kaksi muuta jäsentä. Jokaisella jäsenellä oli henkilökohtainen varajäsen. Puheenjohtajalla ja varapuheenjohtajalla tuli olla tuomarin virkaan vaadittava pätevyys.

Lähteet

Suomen entiset viranomaiset ja keskusvirastot
Sosiaali- ja terveysministeriö